
RAPORT DE SPECIALITATE
privind completarea Anexei V (lista bunurilor proprietate publică transmise spre  folosință operatorului)  la Contractul de delegare a gestiunii serviciilor publice de alimentare cu apă şi de canalizare nr. 932 din 19.01.2010, către operatorul regional AQUATIM S.A, cu lucrări executate de către terți


 	Având in vedere Referatul de aprobare a proiectului de hotărâre nr.SC2022-            /                al Primarului Municipiului Timişoara şi Proiectul de hotărâre privind completarea Anexei nr V ( lista bunurilor proprietate publică transmise spre folosință operatorului)  la Contractul de delegare a gestiunii serviciilor publice de alimentare cu apă şi canalizare nr 932 din 19.01.2010 cu mijloace fixe reprezentând extindere rețele apă și canalizare executate de terții pe domeniul public și transmiterea spre administrare și exploatare către operatorul regional AQUATIM SA.
Având în vedere HCL nr. 443/20.09.2022, privind aprobarea dobândirii de către Municipiul Timișoara a lucrărilor de extindere rețea apă și canal, realizare două branșamente apă și două racorduri canal, pe str. Constantin Diamandy nr. 30 și 32, loc. Timișoara, ce fac obiectul renunțării la dreptul de proprietate, de către S.C. COMPAS RESIDENȚIAL S.R.L. și trecerea acestora în domeniul public al Municipiului Timișoara, activele se înregistrează în evidența contabilă a Primăriei Municipiului Timişoara, prin suplimentarea Anexei V, la contractul de delegare privind bunurile de retur a serviciilor publice de alimentare cu apă şi canalizare.
Potrivit legislației în vigoare, infrastructura de apă și canalizare face parte din domeniul public al autorităților locale. Programul lucrărilor de investiții, sarcinile și responsabilitățile consiliilor locale și ale operatorilor sau operatorilor regionali ai serviciului public de alimentare cu apă și canalizare, condițiile de restituire sau repartiție a bunurilor rezultate se stabilesc prin contractul de delegare a gestiunii încheiat între consiliile locale și operatorii sau operatorii regionali ai serviciului public de alimentare cu apă și canalizare, denumite operatori în cadrul acestor contracte.
Potrivit  prevederilor art.24 alin.1 şi 2 din Legea nr. 51/2006, bunurile ce compun sistemele de utilităţi publice prin intermediul cărora sunt furnizate/prestate serviciile de utilităţi publice pot fi:
  a) date în administrare şi exploatate în baza hotărârii de dare în administrare;
  b) puse la dispoziţie şi exploatate în baza contractului de delegare a gestiunii serviciului.
În cazul gestiunii delegate, punerea la dispoziție a sistemelor de utilități publice, utilizate pentru furnizarea/prestarea serviciilor și/sau activităților care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor/operatorilor regionali spre administrare și exploatare pe perioada delegării gestiunii, odată cu gestiunea propriu-zisă a serviciilor și/sau a activităților delegate, în baza contractului de delegare a gestiunii.
Aceste bunuri vor fi transmise spre administrare şi exploatare pe perioada delegării gestiunii, în baza contractului de delegare a gestiunii nr. 932 din 19.01.2010 încheiat între Asociația de Dezvoltare Intercomunitară apă-canal Timiş şi AQUATIM S.A. 
Având în vedere prevederile legale expuse în prezentul raport, apreciem că proiectul de hotărâre  privind completarea anexei nr V la contractul de delegare a gestiunii serviciilor publice de alimentare cu apă şi canalizare nr. 932 din 19.01.2010 cu bunurile cuprinse în Anexa 1 și transmiterea spre administrare și exploatare către operatorul regional AQUATIM SA, îndeplineşte condiţiile pentru a fi supus dezbaterii şi aprobării plenului consiliului local.    

